钦定古今图书集成/方舆汇编/职方典/第1285卷 > 靖州山川考 州志
## 钦定古今图书集成/方舆汇编/职方典/第1285卷 > 靖州山川考 州志

本州

飞山　在城西五里。突出双峰，四面斗绝。五代时，杨承磊据此山，楚将吕师周讨灭之。大观元年，建飞山堡。元末，丁伸仔复据洪武，改元平之，建方广寺于峰下。永乐间，诏改元“天宫。” 左厂有米穴，世传古屯粮处，其米黑而成石，至今犹存。后有三清殿三楹。

皇清康熙二十一年，督抚韩率师过靖，捐俸重修。旧

有亭曰《望虚》。明参将詹廷杰建，今废。

金龙山　：在飞山之左，俗讹为“鸡笼山。” 距城十五里。

香炉山　在飞山之北，平阜上两石天然，相骈而峙，宛若鼎状。

后山　自贯保逦三支若瓜蔓，抵于城北，临涧水，州治枕之。

宝山　在城东，濒于渠河，距城十五里。

五老山　自宝山复起，巨陵，愬江而上，逶于城东，五峰相次。

鸿陵山　，自金紫岭委而南，峻拔千云，冬春雪凝，玉立天表，距城四十馀里。

九叠山　自鸿陵亘而南，九峰骈列，云林古木，苍翠如画。距州二十五里。

“侍郎山　” 宋侍讲程敦厚，以言事忤秦桧，谪靖爱，游此山。

青萝山　自古城峙，城西南二十馀里，攒峰突起，一名“大青山。”

鹤山　在城东北城堞界，其脊旧名纯福坡。自魏文靖寓居于此，取其家理宗所赐御书“鹤山书院” 四字额于其上，遂更今名。

九龙山　山有九峰排列，因名。相传有神龙，岁旱祷雨即应。距城西北五十馀里。

艮山　距城十五里

飞珠岩　在飞山之腹，上有飞泉瀑布。

龙分岩　：在城西南三十里，最深邃，水源出自岩，中流为潩溪。

中洞岩　在中洞乡，极深邃，有石类几床。白云洞　，在飞珠岩左，中有亭。万历间，郡司马吴文宗鑴其石壁曰“白云洞天。”

“翠云洞　” ，即艮山口香山寺。翠柏夹道，内有茂林奇石，天造地设。郡守汤价倅杨恕建亭于中，为迎候之所。

烟墩坡　在飞山之右。突然一峰，距城十里老丫坡　形如蜿蜒，峙五魁之左，而上愬于渠江，俗为“老鸦坡。”

交椅坡　距城五里

渠江　，源自佛子岭，道罗濛濴水涌，历大石门，汇五龙潭，绕城东。

潩溪　自古城绕青萝带城西南，汇于渠江。后山溪　自飞山之麓逦拱辰门，今更“安乐门” ，东入于渠江。

老丫溪　自汕村绕侍郎山入渠江。

古松溪　：在城南学宫之右。

清水溪　在城北

文家溪　在城东

六王溪　：距城六十里。

五龙潭　，渠江上游，距州二十五里，五山插入，水次渊深，碧色，中有大石如宝。

铜锣滩　在城西潩溪中流石梁下。旧传，杨文广妺讨侬智高经此，坠锣其下，遂名。潭水夜鸣若锣声，则郡灾。

白豹潭　：在铜锣滩之上。有石如豹，蹲立潭浒。夜深水气隐若雾腾。旧名“白泡潭。”

石柜　在城东二十里

龙井　在州北五里。石隙若门，水涌而出。义井　，在鹤山之麓。

安乐井　在城内安乐坡下。水清味甜，病者饮之多愈，故名。

白鹤井　，在纯福坡下文靖居。靖凿此，仍以其家泉名之。

“玉泉　” 在玉泉寺前左。

俸井　在州治内，今废。

星泉　昔人凿此得石如星，因名。在飞山之麓。宋守许成之作亭其上，今废。

鸡公塘　在州北十五里。

罗塘　在州南五里

洗马池　，在飞山之后，旧屯兵饮马于此，因名。汴河池　，在迎恩门外，今更正西门，即城之隍。《天柱县》。

金凤山　高数百丈，亘数十里。

铁山　在县西十里。石色如铁，入黔大道。茨岭山　在县东四十里，两山对立，长数里，中阔丈馀，树木蓊郁，云锁其岭，为柱邑扼要。黄少山　在县南七十里，与黔属茅坪接壤，对山有五龙岭，相传唐王巡行至此。

大灵山　，在县东七十里，上有佑圣宫。

春花山　在县南三十里，下有寨，寨畔有池半亩，清光夜发，四时晦明皆然，因以名山。

黄花坑　去县四十里

观音岩　：在城北。渡江数百步，累级而登，旁为阁。由阁入洞，洞门高敞，称奇观焉。

钟鼓洞　：在城外，邑令朱梓开。内有石如钟鼓，因名。

江东岩　在县东六十里。其岩高敞，若慈云普覆。旧立梵宫于其下。

清水江　在县境。源自黔属苗界，曲折数千里，由岔处至托口与渠水合，至黔阳与沅水合，并入辰河。

北门江　在县北。源出新溪，至城北百馀里，绕城而下，三十里至小江，与清水江合。

文溪　在县南

白水冲　发源于南坡脚，四时不涸，郭外屯田赖所灌者五、六百亩。

龙泉　在城中，冬暖夏凉，灌田百馀亩。

龙塘　去城东十里，中有龙。旧迁县治于此，易名《龙塘县》。

会同县

天马山　在县东三里

金龙山　，在县北一百里。

乱云山　，在县东七十里。

白社山　旧传李白流夜郎过会同结社处。崖屋山　，在县北三里，一方胜境。

尖山　在县西十五里

旺溪山　在县西六十里。

云盘山　，在县东北二十里。普庵祖师建寺其上，以杖插地，涌泉灌溉，古迹犹存，峰峦旋转，故名。

圭云山　，在县西南二十里，有分石，为沅、靖之界，沅以西则石西向，靖以东则石东向。

梁山　，在县东四十里。唐李太白游其巅，手引一泉，清凉甜美，久旱不涸，俗名“凉山。”

雪峰　在县东北四十里，冬后雪积不断。魏了翁游其上，赋《诗》曰：“雪峰高大冲霄汉” ，

华峰　，在县东北三十五里。魏了翁游此，手植桂树于左，今五合抱。

岩江　：在县治北一百里。

朗江　，自湖耳山会于三江，至托口与沅江合，即唐之“朗溪” ，绕县西南。

洪江　、合渠河、潭溪、朗江、沅江、若水，距县百里，即五溪中之雄溪也。

若水　，一出于檀木山，一出于关峡，合流汇于洪江，在县东八十里。

清波湖　在县东十里

玉山潭　在县境内。会渠河绕朗江。

藕塘　在县东一里。成化九年，县令刘永建“爱莲亭” 于上。今废。

通道县

佛子岭　在县东南百里，界乎楚粤，即渠江发源处。

福湖山　在县南六十里。道通西粤，林木森蔽，最为苍翠。

寿字山　在县南三十里，支脉迂回，状若寿字。犁嘴山　，在县西。

月山　在城东，黉序面之形如半月。

玉柱山　在县东三里。前人立南岳庙于上烟墩坡　在县东南半里。形峙峰峻。

水涌坡　在县北半里。有哨亭于上，回澜旋于山下，西流。

多星江　在县西。宋元丰间，置多星堡于此。芙蓉江　，在县南七十里。

凿字江　去县二百里。宋元丰间，土人于溪傍得古碑，乃唐将王思齐率兵征蛮过此，溪石险碍，负舟而济，乃镌石以记。

白岩潭　：在城西二里。

大鱼潭　：在城西十五里。

宝门潭　：在城北一里。

五虎潭　佛子岭下五石相对，状如虎，因名。《绥宁县》。

云雾山　，自粤西鹦哥山历二百八十馀里，入县南境。

文笔山　：在云雾山左。嶒崚奇峻。

狮子山　在县一百六十里，地名苏家洲，山形宛如狮，因名。

高功山　：在云雾山前。

金钗山　在县西北

龟山　在县西南

蓝溪山　：距县八十里。

漕漕山　：距县四十五里。

莲荷山　：距县九十里。

金紫山　：距县六十里。高耸秀拔，与靖之“飞山” 对峙。

钻字岩　：距县六十里。在官道傍。石壁立如屏。观音岩　：在县东八十里，地名“关峡山。” 顶有石状如之，故名。

六鳌洞　，在县南三十里，水帘十丈，内有白龟绿蛇。天旱取之辄雨。

七星坡　在云雾山右

枫门岭　《与武冈分界》处。

磨石岭　在县东五十里。

鹭鹚岭　在县南百里

天堂岭　在县西

退田岭　距县三十里。昔有佃者苦于上下，悔而退田，故名。

菖蒲岭　：距县六十里。

苎坡岭　：距县八十里。

关峡河　，在县东七十里。

黄石河　在县东四十里。

白水头溪　在县南五十里。岩洞高峻，水泻石乱，浪涌如雪。

大金溪　：在县东五里。

大冻溪　：在县西十里。

双溪　在县东五十里。源自大水，会于黄石。茶溪　，在县南五里。

石牛塘　在县西二十里。旧传“有石牛常出没其中。”

洞塘　在县东五十里

龙塘　在县北一里。旧有龙居之。

杨家桥井　去县一里，味甘。